num_pages: 108
description: একদিন ভয়াবহ এক দুঃস্বপ্ন দেইখা হুমায়ূন আহমেদের ঘুম ভাঙলো। স্বপ্নে তিনি তার মাকে দেখলেন, পাশের বিছানায় শুইয়া আছেন। হুমায়ূন শুইয়া আছেন আরেক খাটে, অসম্ভব ঠান্ডা একটা ঘর হলদে আলো জ্বলতেছে। মা আর ছেলে পাশাপাশি কেউ কারও সাথে কথা বলতে পারতেছেন না। অপার্থিব এক নিস্তব্ধতা তাদেরকে আচ্ছন্ন কইরা রাখছে।মানুষের জীবনে কিছু কিছু খুব অদ্ভুত ঘটনা ঘটে, অবাস্তব স্যুরিয়েলিস্টিক স্বপ্নগুলা বাস্তবে জীবনের ভিতর ঢুইকা পরে।ধানমন্ডির দখিন হাওয়ার ফ্ল্যাটে একটানা চার বছর হুমায়ূন নিঃসঙ্গ কাটাইছেন। এই চার বছরে হুমায়ূন আহমেদের বেশ কয়েকবার হার্ট এটাক হয়। প্রতিবারই তার বন্ধুবান্ধবদের ফোন করতে হইছে হাসপাতালে নেয়ার জন্য।এইরকম একদিন দুপুরে লেখালেখির কাজ শেষ কইরা উঠতে গিয়া তিনি প্রচন্ড বুকে ব্যথা অনুভব করেন। ফোনে কোন বন্ধুদেরকে পাওয়া গেল না। শেষ পর্যন্ত ফোনে শাওনকে পাওয়া গেল। শাওন মাত্র ভার্সিটিতে ভর্তি হইছেন, ধানমন্ডিতেই ক্যাম্পাস। শাওনের কান্নাকাটিতে তার বাবা ছুইটা আসেন, হুমায়ূন আহমেদকে একটা বেসরকারি হাসপাতালে ভর্তি করানো হয়। হার্টের অবস্থা বেশ খারাপ, বেশ কয়েকটা ব্লক ধরা পরে। বাইপাস সার্জারির সিদ্ধান্ত নেয়া হয়।বাইপাস সার্জারি করার প্রয়োজনে হুমায়ূন আহমেদ সিঙ্গাপুরের মাউন্ট এলিজাবেথ হাসপাতালের উদ্দেশ্যে রওনা দেন, সঙ্গে তার মা আয়েশা ফয়েজ। একই সময়ে আয়শা ফয়েজেরও হার্টে সমস্যা ধরা পরে এবং একই সাথে মা ও ছেলের বাইপাস সার্জারি করা হয়।একই সাথে বলা অবশ্য ঠিক হবে না, হুমায়ূন আহমেদ তার মায়ের আগে নিজের সার্জারির জন্য ডাক্তারদের অনুরোধ করেন। তিনি মাকে বলেন, আপনার সার্জারি আগে হইলে তো আমার সার্জারির সময় আপনি অজ্ঞান অবস্থায় থাকবেন। এইটা হইতে দেয়া যাবে না। আমার সার্জারি আগে হবে। যতক্ষন আমার সার্জারি হবে ততক্ষন আপনি আমার জন্য দোয়া করবেন।পোস্ট অপারেটিভ রুমে যখন হুমায়ূনের জ্ঞান ফিরে, তখন মা ও ছেলে পাশাপাশি শুইয়া আছেন, দুইজনই নিজেদেরকে দেখতেছেন, কিন্তু কেউ কথা বলতেছেন না।সার্জারি শেষে দেশে ফিরত আসার পর তিনি 'জোছনা ও জননীর গল্প' উপন্যাসটা শেষ করেন।
language: Bengali
title: শাওনের বয়ানে হুমায়ূন
publisher: অবসর প্রকাশনীর